钦定古今图书集成/方舆汇编/边裔典/第070卷 > 宋
## 钦定古今图书集成/方舆汇编/边裔典/第070卷 > 宋

### 太祖建隆三年六月西番兵犯渭北九月归伏羌县地

按《宋史太祖本纪》，“建隆三年，蕃部尚波干等争采造
务，以兵犯渭北，知秦州高防击走之。九月，尚波干等
归伏羌县地。”按《吐蕃本传》：“吐蕃本汉西羌之地，其
种落莫知所出。或云南凉秃发利鹿孤之后，其子孙
以秃发为国号，语讹故谓之吐蕃。唐贞观后，常来朝
贡。至德后，因安、史之乱，遂陷河西、陇右之地。大中三
年”，其国宰相论恐热以秦、原、安乐及石门等七关来
归。四年，又克成、维、扶三州。五年，其国沙州刺史张义
潮以瓜、沙、伊、肃十一州之地来献。唐末，瓜、沙之地复
为所隔。然而其国亦自衰弱，族种分散，大者数千家，
小者百十家，无复统一矣。自仪、渭、泾、原、环庆及镇戎、
秦州暨于灵、夏皆有之。各有首领内属者，谓之“熟户”，
馀谓之“生户。”凉州虽为所隔，然其地自置牧守，或请
命于中朝。天成中，权知西凉府留后孙超遣大将拓
拔承诲〈五代史作谦〉来贡。明宗召见，承诲云：“凉州东距灵
武千里，西北至甘州五百里，旧有郓人二千五百为
戍兵，及黄巢之乱，遂为阻绝。超及城中汉户百馀，皆
戍兵之子孙也。其城今方幅数里，中有县令、判官、都
押衙、都知兵马使，衣服言语略如汉人。”即授超凉州
刺史，充河西军节度留后。乾祐初，超卒，州人推其土

吐蕃。其州帅稍失民情，则众皆啸聚。城内有七级木
浮图，其帅急登之，绐其众曰：“尔若迫我，我即自焚于
此矣。”众惜浮图，乃盟而舍之。周广顺三年，始以申师
厚为河西节度。师厚初至凉州，奏请授吐蕃首领折
“逋支等官。”并从之。显德中，师厚为其所迫，擅还朝，坐
贬凉州，亦不复命帅。建隆二年，灵武五部以橐驼、良
马致贡，来离等八族酋长越嵬等护送入界，敕书奖
谕。秦州首领尚波干伤杀采造务卒，知州高防捕系
其党四十七人，以状闻。上乃以吴廷祚为雄武军节
度，代防安辑之，令廷祚赍敕书赐尚波干等曰：“朝廷
制置边防，抚宁部落，务令安集，岂有侵渔？曩者秦州
设置三砦，止以采取材木，供亿京师，虽在蕃汉之交，
不妨牧放之利。汝等占据木植，伤杀军人。近得高防
奏，汝等见已拘执，听候进止。朕以汝等久输忠顺，必
悔前非，特示怀柔，各从宽宥。已令吴廷祚往伸安抚，
及还旧地。所宜共体恩旨，各归本族。”仍以锦袍银带
赐之。尚波干等感悦，是年秋，乃献《伏羌地》

### 乾德元年四月禁泾原邠庆等州补蕃人为边镇将按宋史太祖本纪云云

乾德四年。西凉府护送汉僧达甘州。诏褒答之
按《宋史太祖本纪》。不载按吐蕃本传。乾德四年。知
西凉府折逋葛支上言。“有回鹘二百馀人。汉僧六十
馀人。自朔方路来。为部落劫略。僧云欲往天竺取经。
并送达甘州讫。”诏褒答之。

乾德五年，首领闾逋哥、督廷督南割野麻里六人来
贡马。

按《宋史太祖本纪》不载。按《吐蕃本传》云云。

### 开宝六年凉州奏官僧求通道以申朝贡诏慰抚之按宋史太祖本纪不载按吐蕃本传开宝六年凉

州令奏“官僧吝毡、声逋、胜拉蠲二人求通道于泾州，
以申朝贡。”诏泾州令牙将至凉州慰抚之。

开宝八年，秦州大石、小石族寇土门，略居民，知州张
炳击走之。

按《宋史太祖本纪》不载。按《吐蕃本传》云云。

### 太宗太平兴国二年巡检使韦韬击秦州安家族于长山

按《宋史太宗本纪》不载。按《吐蕃本传》：“太平兴国二
年，秦州安家族寇长山，巡检使韦韬击走之。”

太平兴国三年，秦州诸族寇边，监军、巡检使会兵击
败之。诏“今后更剽掠者，吏即捕治，不须以闻。”是岁，击
败戎酋王泥猪，枭首以徇。

按《宋史太宗本纪》：“太平兴国三年三月，秦州言戎酋
王泥猪寇八狼戍，巡检刘崇让击败之，枭其首以徇。”

按《吐蕃本传》：“三年，秦州诸族数来寇略三阳、麻穰。”

弓门等砦，监军巡检使周承琎、任德明、耿仁恩等会
兵击败之，斩首数十级，腰斩不用命卒九人于境上。
太宗乃诏曰：“秦州内属三族等，顷慕华风，聿求内附，
俾之安辑，咸遂底宁。近闻乘蕃育之资，稔寇攘之志，
敢忘大惠，来挠边疆。岂朕信之未孚，而吏抚之不至，
并蠲衅咎，特示威怀。今后或更剽掠，吏即捕治，寘之
于法，不须以闻。”是年，又寇八狼砦，巡检刘崇让击败
之，枭其帅王泥猪首以徇。三月，小遇族寇庆州，知州
慕容德丰击走之。

太平兴国八年，秦州诸族以马来献，召其酋长对于
崇政殿，厚加抚赐。

按《宋史太宗本纪》，不载。按《吐蕃本传》：八年，诸种以
马来献，太宗召其酋长，对于崇政殿，厚加慰抚，赐以
束帛，因谓宰相曰：“吐蕃言语不通，衣服异制，朕常以
禽兽畜之。自唐室以来，颇为边患，以国家兵力雄盛，
聊举偏帅，便可驱逐数千里外。但念其种类蕃息，安
土重迁，倘因攘除，必致杀戮，所以置于度外，存而勿
论”也。

太平兴国九年秋，秦州言：“蕃部以羊马来献，各以宴
犒，欲用茶绢答其直。”诏从之。

按《宋史太宗本纪》不载。按《吐蕃本传》云云。

### 淳化元年秦州大小马家族献地内附

按《宋史太宗本纪》不载。按《吐蕃本传》云云。

淳化二年，西凉州折逋阿喻丹来贡。

按：《宋史太宗本纪》不载。按《吐蕃本传》：“淳化二年，权
知西凉州、左厢押蕃落副使折逋阿喻丹来贡。先是
殿直丁惟清往凉州市马，惟清至而境大丰稔，因为
其所留灵州命蕃落军使崔仁遇往迎惟清。又吐蕃
卖马还过灵州，为党项所略，表诉其事，因请留惟清
至来年同入朝，诏答之。”

淳化四年，阿喻丹死，以其弟喻龙波为“保顺郎将”，代
其任。

按《宋史太宗本纪》不载。按《吐蕃本传》云云。

淳化五年，折平族率六谷诸族来贡。谕仪州八族毋
得相侵，又易薛惟吉以莅秦州蕃族。是年西凉折逋
喻龙波及振武军都罗族并来贡马按《宋史太宗本纪》不载按《吐蕃本传》：“五年，折平族
大首领、护远州军铸督延巴率六谷诸族马千馀匹
来贡，即辞，复檛登闻鼓言仪州八族首领逋波鸱等
侵夺地土，上降敕”书告谕之。知秦州温仲舒上言，“每
岁伐木，多为蕃族攘夺，今已驱其部落于渭北。”太宗
虑生边患，乃以知凤翔薛惟吉对易其任。是年春，知
西凉府、左厢押蕃落副使折逋喻，龙波、振武军都罗
族大首领并来贡马。

### 至道元年正月凉州吐蕃当尊以良马来献

按《宋史太宗本纪》云云。按《吐蕃本传》：“至道元年。凉
州蕃部当尊以良马来贡。引对慰抚，加赐当尊虎皮
一。欢呼致谢。”

至道二年，折平族首领愿助讨伐西凉府会蕃部来
朝。是岁，以丁惟清知凉州事。

按《宋史？太宗本纪》不载。按《吐蕃本传》：“二年四月，折
平族首领握散上言，部落为李继迁所侵，愿会兵灵
州以备讨击，赐币以答之。七月，西凉府押蕃落副使
折逋喻龙波上言，蕃部频为继迁侵略，乃与吐蕃都
部署没暇拽于会六谷蕃众来朝，且献名马，上厚赐
之。是岁，凉州复来请帅，诏以丁惟清知州事，赐以牌
印。”

### 真宗咸平元年十一月凉州蕃族龙钵贡马二千骑是岁吐蕃诸族来贡

按《宋史真宗本纪》云云，按《吐蕃本传》：“咸平元年十
一月，河西军左厢副使归德将军折逋游龙钵来朝。
游龙钵四世受朝命为酋，虽贡方物，未尝自行，今始
至，献马二千馀匹。河西军即古凉州，东至故原州千
五百里，南至雪山吐谷浑兰州界三百五十里，西至
甘州同城界六百里，北至部落三百里，周回平川二
千”里。旧领姑臧、神鸟、蕃禾、昌松、嘉麟五县，户二万五
千六百九十三，口十二万八千一百九十三。令有汉
民三百户。城周回十五里，如凤形，相传李轨旧治也，
皆龙钵自述云。诏以龙钵为安远大将军。

咸平二年，以仪州都首领渴哥、领刺史透逋等为郎
将。

按《宋史真宗本纪》不载。按《吐蕃本传》：“二年，以仪州
延蒙八部都首领渴哥领化州刺史，首领透逋等为
怀化郎将。”

咸平四年，西凉府六谷首领潘罗支愿助兵讨李继
迁，请师期。诏走一使，以会兵告之。是年，蕃族讹遇归
顺。

按《宋史真宗本纪》，咸平四年十二月，蕃族讹遇等归
顺。按《吐蕃本传》：四年，知镇戎军李继和言，西凉府
六谷都首领潘罗支愿戮力讨继迁，请授以刺史，仍
给廪禄。经略使张齐贤又请封六谷王兼招讨使。上
以问宰相，皆曰：“罗支已为酋帅，授刺史太轻，未领节
制，加王爵非顺，招讨使号不可假外夷。”乃以为盐州
防御使，兼灵州西面都巡检使。时西凉使来，且言六
谷分左右厢，左厢副使折逋游龙钵实参罗支戎事，
朝廷方务绥怀，又以龙钵领宥州刺史，六族首领褚
下箕等三人为怀化将军。其年，潘罗支遣部下李万
山率兵讨贼，贻书继和请师期。先是，遣宋沆、梅询等
为安抚副使，未行，上谓宰相曰：“朕看《盟会图》，颇记吐
蕃反复狼子野心之事，今已议王超等领甲马援灵
州，若难为追袭，即灵州便可制置，沆等不须遣，止走
一使，以会兵告之。”

咸平五年，河西番族四百人来归。十月，六谷首领潘
罗支絷继迁人听旨，及十一月贡马，诏褒赐之
按《宋史真宗本纪》：咸平五年，石隰部署言，“河西番族
拽浪南山等四百人来归。十一月，六谷首领潘罗支
等贡马，第给其直。”按《吐蕃本传》：五年十月，罗支又
言，贼迁送铁箭，诱臣部族，已戮一人，絷一人，听朝旨。
诏褒谕之，听自处置。十一月，使来贡马五千匹。诏厚
给马价，别赐彩百段、茶百斤。

咸平六年，西凉府暨龙野马族来贡。以西凉六谷首
领潘罗支为节度都巡检使，屡请令兵讨贼，遣蕃官
来贡。是岁，原、渭蕃部三十二族来归，陇山西延家族
及者龙并入贡。

按《宋史真宗本纪》，咸平六年二月，以西凉府六谷首
领潘罗支为朔方军节度、灵州西面都巡检使。是岁，
西凉府暨龙野马族来贡。按《吐蕃本传》：六年，又遣
咩逋族蕃官成逋驰骑至镇戎军，请会兵讨贼。边臣
疑成逋诈，护送部署司。成逋惧，逸马坠崖死。上闻甚
叹息之，曰：“此泥埋之子，族人畏其勇，父子皆有战功，
凡再诣阙，朕皆召见，奖其向化。”诏劾镇戎官吏，仍令
渭州以礼葬之。其年，原、渭蕃部三十二族纳质来归，
罗支又遣蕃官吴福圣腊来贡，表言感朝廷恩信，愤
继迁倔彊，已集骑兵六万，乞会王师收复灵州。乃以
罗支为朔方军节度、灵州西面都巡检使，赐以铠甲
器币。又以吴福圣腊为安远将军，次首领元佐等七

斤》三山之东，每来寇边，乃官军出则已遁去，使六谷
部族近塞捍御，与官军合势，亦国家之利。”降诏许之。
六月，知渭州曹玮言：“陇山西延家族首领秃逋等纳
马立誓，乞随王师讨贼”，以汉法治蕃部，且称其忠。诏
授本族军主。八月，者龙族首领来贡名马。上嘉尝与
潘罗支协力抗贼，令复优待之。其年十一月，继迁攻
西番，遂入西凉府，知州丁惟清陷没。

### 景德元年潘罗支会蕃部击继迁献捷更讨继迁馀党为迁党所害以其弟为节度等使六谷大首领是岁泾原路渭州石隰州言蕃族内附及先叛蕃官归

《顺》。

按《宋史真宗本纪》，景德元年正月，石隰州言，“河西番
部四十五族首领率属内附。二月，潘罗支集六谷蕃
部合击李继迁败之，继迁中流矢死，罗支使来献捷。”
十月，以厮铎督为朔方军节度，灵州西面都巡检，西
凉府六谷大首领按《吐蕃本传》：“咸平六年，罗支伪
降继迁，未几集六谷诸豪及者龙族合击继迁，继迁
大”败，中流矢死。景德元年二月，遣其甥厮陁完来献
捷。六月，又遣其兄邦逋支入奏，“且欲更率部族及回
鹘精兵直抵贺兰山讨除残孽，愿发大军援助。”诏泾
原部署陈兴等候罗支已发，即率众鼓行，赴石门策
应。邦逋支又言前赐罗支牌印、官告、衣服、器械，为贼
劫掠，有诏别给罗支。又言修洪元大云寺，诏赐金箔
物彩。先是，继迁种落迷般嘱及日逋吉罗丹二族亡
归者龙族，而欲阴图罗支。是月，会迁党攻者龙，罗支
率百馀骑急赴，将议合击，遂为二族戕千帐。诏赠罗
支武威郡王，遣使赠恤其家者龙凡十三族，而六族
附迷般嘱及日逋吉罗丹。西凉府既闻罗支遇害，乃
率龛谷、兰州、宗哥、觅诺诸族攻者龙六族，六族悉窜
山谷中，诏使者安集之。六谷诸豪乃议立罗支弟厮
铎督为首领，且言“铎多刚决平恕，每会戎首，设觞豆
饮食必先卑者，犯令虽至亲不贷，数更战讨，威名甚
著。”诏授铎督盐州防御使、灵州西面沿边都大巡检
使。上以迁党未平，藉其腹背攻制，遂加铎督朔方军
节度、押蕃落等使、西凉府六谷大首领。泾原路言陇
山县王狸延三族归顺。又渭州言，“龛谷懒家族首领
尊毡、磨壁余龙及便嘱等献名马，愿率所部助讨不
附者。”又言：“西凉市马，道出本族，自今保无他虞。”诏赐
马直，以便嘱等为郎将。《石隰州》又言，“河西诸蕃四十
五族内附，其年迁党寇永宁，为药令族合苏”击败之，
斩首百馀级。镇戎军上言“先叛去蕃官茄罗兀赃成
王等三族及𡗀移军主率属归顺，请献马赎罪。”特诏
宥之。

景德二年，西凉来贡，授“蕃帐周斯那支巡检使，追录
罗支子为将军，给赐者龙七族月千钱”及样丹族弓
矢，西凉则别其赐，以重恩意。

按《宋史真宗本纪》：景德二年，西凉府来贡。按《吐蕃
本传》：二年，厮铎督遣其甥呵昔来贡，仍上与赵德明
战斗功状，又言蕃帐周斯那支有智勇，久参谋议，请
授以六谷都巡检使。上嘉奖，从其请，仍赐茶彩，又追
录潘罗支子失吉为归德将军，厚赐器币。者龙七族
首领有捍寇之劳，并月给千钱。旧制，弓矢兵器不入
外夷。时西凉样丹族上表求市弓矢，上以样丹宣力
西陲，委以捍蔽，特令渭州给赐，因别赐“厮铎督”，以重
恩意。

景德三年，授蕃族首领厮铎督部落疾疫，赐以药物，
又言进京卖马，从之。是年，妙娥、延家等族内附入贡
按《宋史真宗本纪》，“景德三年五月，西凉府厮铎督部
落多疾，赐以药物。渭州妙娥族三千馀帐内附。是岁，
西凉府龛谷十族来贡。”按《吐蕃本传》：“三年，又以者
龙族合穷波、党宗族业罗等为本族首领，检校太子
宾”客，皆《铎督》外姻也。《铎督》遣安化郎将路《黎奴》来贡，
黎奴病于馆，特遣尚医视疗。及卒，上怜之，厚加赗给。
五月，铎督又言“部落疾疫”，诏赐白龙脑、犀角、硫黄、安
息香、白紫石英等药凡七十六种，使者感悦而去。又
制加铎督检校太傅，其族帐李《波逋》等四十九人为
检校太子宾客，充本族首领。铎督遣所部波机进卖
马，因言“积官奉半岁，乞就京给赐，市所须物。”从之。渭
州言妙娥、延家、熟嵬等族，率三千馀帐、万七千馀口
及羊马数万，款塞内附。诏遣使抚劳之，赐以袍带、茶
彩，仍以折平族首领撒逋渴为顺州刺史，充本族都
军主。是年，宗家当宗、章迷族来贡，移逋攃父族归附。
九月，诏释西面，纳质戎人。先是，诸蕃有钞劫为恶，尝
经和断者，恐异时复叛，故收其子弟为质，乃有禁锢
终身者，上悯而纵之。族帐感恩，皆稽颡自誓不为边
患。

景德四年《谕厮铎督结援回鹘制》赵德明。

按《宋史真宗本纪》不载。按《吐蕃本传》：“四年，边臣言
赵德明谋劫西凉袭回鹘，上以六谷、甘州久推忠顺，
思抚宁之，乃遣使谕厮铎督，令援结回鹘为备，并赐铎督茶、袭衣、金带及部落物有差。铎督奉表谢。”

### 大中祥符元年十一月宗哥族大首领温逋等入贡大中祥符三年西凉府觅诺族瘴疫赐首领温逋等药

按以上《宋史？真宗本纪》不载。按《吐蕃本传》云云，
“大中祥符四年二月，吐蕃诸族来贡。”

按《宋史真宗本纪》云云按《吐蕃本传》：“四年，厮铎督
遣增蔺毡单来贡，赐紫方袍。”

大中祥符五年，厮铎督遣其子入贡。

按《宋史真宗本纪》不载。按《吐蕃本传》：“五年又遣其
子来贡。其年者龙族都首领舍钦波遣使诣阙献马，
求赐印。诏从其请，仍优赉之。”

大中祥符七年，厮铎督入贡。是年，以厮敦杀样丹，特
授顺州刺史。

按《宋史真宗本纪》：大中祥符七年四月，西凉府厮铎
督遣使来贡。按《吐蕃本传》：“七年，知秦州张佶置大
落门新砦。先是，佶欲近渭置采木场，蕃族闻之，即徙
帐去。佶不能，遂抚之，戎人辄悔，因乡导钞劫，佶深入
掩击，悉败走。至是求和，佶不许。三月，秦州曹玮言，熟
户郭厮敦赏、样丹皆大族，样丹辄作文法谋叛，厮敦
密”以告，约半月杀之。至是，果携样丹首来。上以厮敦
阴害样丹，不欲明加恩奖，以疑惧诸族。时方议筑南
使城，遂以“厮敦献地”为名，诏授顺州刺史。先是，张佶
深入蕃境，边事数扰，及玮破《鱼角蝉》，戮赏样丹二酋，
由是前拒王师者伏匿避罪。玮诱召之，许纳罚首过，
既而至者数千人，凡纳马六千匹，给以匹彩。或以少
为诉者，玮叱之曰：“是赎罪物，汝辈敢希利耶！”戎族闻
之，皆畏服。八月，曹玮言：“伏羌砦厮鸡波与宗哥族李
磨论聚为文法，领兵趣之，悉溃散，夷其城帐。”九月，玮
又言：“宗哥唃厮啰羌族马波叱腊、鱼角蝉等率马衔
山、兰州、龛谷、毡毛山、洮河河州羌兵至伏羌砦三都
谷，即率兵击败之，逐北”二十里，斩馘千馀级，擒七人，
获马牛、杂畜、衣服、器仗三万三千计。吹麻城张族都
首领张小哥以功授顺州刺史。玮又言永宁砦陇波
他厮麻二族召纳质，不从命，率兵击之，斩首二百级。
十一月，诏给秦州七砦熟户首领、都军主以下百四
十六人告身。

大中祥符八年春二月，唃厮啰立遵贡名马。秋九月，
唃厮啰聚众数十万，请讨平夏人以自效。

按《宋史真宗本纪》云云。按《吐蕃本传》：唃厮啰者，绪
出赞普之后，本名欺南陵温篯。逋犹赞普也，羌语讹
为篯逋。生高昌磨榆国，即十二岁。河州羌何郎业贤
客高昌，见厮啰貌奇伟，挈以归置。心城，而大姓耸
昌厮均又以厮啰居移公城，欲于河州立文法，河州
人谓“佛唃”，谓“儿子厮啰”，自此名“唃厮啰。”于是宗哥僧
李立遵、邈川大酋温逋哥略取厮啰如郭州。立遵之
部族浸疆，乃徙居宗哥城，立遵为《论逋》佐之。立遵或
曰李遵，或曰李立遵，又曰郢成蔺逋叱。论逋者，相也，
立遵贪，且喜杀戮，国人不附。既与曹玮战三都谷，不
胜，又袭西凉，为所败。厮啰遂与立遵不协，更徙邈川，
以温逋哥为论逋，有胜兵六七万，与赵德明抗，希望
朝廷恩命。知秦州张佶奏请拒绝。泾原钤辖曹玮上
言，“宜厚唃厮啰以扼德明。”而立遵屡表求赞普号，朝
议以赞普戎王也，立遵居厮啰下，不应妄予。乃用厮
铎督恩例，授立遵保顺军节度使，赐袭衣、金带、器币、
鞍马、铠甲等。大中祥符八年，厮啰遣使来贡，诏赐锦
袍、金带、器币、供帐、什物、茶药有差，凡中金七千两，他
物称是。其年，厮啰、立文法聚众数十万，请讨平夏以
自效。上以戎人多诈，或生他变，命周文质监泾原军，
曹玮知秦州，兼两路沿边安抚使以备之。宗哥城东
南至永宁九百一十五里。东北至西凉府五百里，西
北至甘州五百里，东至兰州三百里，南至河州四百
一十五里，又东至龛谷五百五十里，又西南至青海
四百里，东至新渭州千八百九十里。

### 天禧元年以郭厮敦为本族巡检以阿厮铎为本族军主

按《宋史真宗本纪》不载。按《吐蕃本传》：“天禧元年，诏
以治坊砦都首领郭厮敦为本族巡检，赋以奉禄，又
补大马家族阿厮铎为本族军主。十月，秦州部署言
鬼留家族累岁违命，讨平之。”

天禧二年，诸砦羌族纳质者七百馀帐。

按《宋史真宗本纪》不载。按《吐蕃本传》：二年，秦州部
署又言：“吹麻城及河州诸族皆破宗哥文法来附，唃
厮啰少衰，数为啰瞎九骨所困，今还旧地。诸砦羌族
及空俞厮鸡波等纳质者凡七百五十六帐。”

### 仁宗明道元年八月辛酉授唃厮啰为宁远大将军爱州团练使

按《宋史仁宗本纪》云云。按《吐蕃本传》：“大中祥符九
年，厮啰立遵等献马五百八十二匹，诏赐器币总万
二千计以答之。”数使人至秦州求内属。明道初，即授

间出之。厮啰集兵杀逋哥，徙居青唐。景祐中，以厮啰
为保顺军节度观察留后，岁以奉钱令秦州就赐。元
昊侵略其界，兵临河、湟，厮啰知众寡不敌，壁鄯州不
出，阴间元昊，颇得其虚实。元昊已渡河，插帜志其浅，
厮啰潜使人移植深处，以误元昊。及大战，元昊溃而
归，士视帜渡，溺死十八九，所卤获甚众。自是，数以奇
计破元昊，遂不敢窥其境。及元昊取西凉府，潘罗支
旧部往往归厮啰，又得回纥种人数万。厮啰居鄯州
西，有临谷城，通青海、高昌诸国，商人皆趋鄯州贸卖，
以故富强。

### 景祐四年唃厮啰来贡

按：《宋史仁宗本纪》云云。

### 宝元元年加唃厮啰保顺军节度使仍兼邈川大首领

按《宋史仁宗本纪》不载。按《吐蕃本传》：“宝元元年，加
保顺军节度使，仍兼邈川大首领。时以元昊反，遣左
侍禁鲁经持诏谕厮啰，使背击元昊以披其势，赐帛
二万匹。经还，以劳擢阖门祇候。厮啰奉诏出兵向西
凉，西凉有备，厮啰知不可攻，捕杀游逻数十人亟还，
声言图再举。元昊既屡寇边，仁宗召对，鲁经欲再遣，
经”固辞，贬经为左班殿直。募敢使者，屯田员外郎刘
涣应诏。涣至，厮啰迎导供帐甚厚，介骑士为先驱，引
涣至庭。厮啰冠紫罗毡冠，服金线花袍、黄金带，丝履，
平揖不拜，延坐劳问，称阿舅天子安否。道旧事则数
十二辰属，曰：“兔年如此，马年如此。”涣传诏。已而厮啰
召酋豪大犒，约尽力无负，然终不能有大功。后累加
恩，兼保顺、河西节度使、洮凉两州刺史，又加阶勋检
校官，功臣、食邑，赐器币、鞍勒马。

按《东轩笔录》：“唐末西北蕃在者有回鹘、吐蕃，而吐蕃
又分为唃厮啰，始甚强盛。自祥符间衄于三都谷，势
遂衰弱，视中国为神明，惕息不敢动。异时与回鹘皆
遣使自兰州入镇戎军，以修朝贡。及元昊将叛，虑唃
氏制其后，举兵攻破莱州，诸羌南侵，至于马衔山，筑
瓦川，会断兰州旧路，留兵镇守。自此唃氏不能入贡”，
而回鹘亦退保西州，元昊遂叛命，久为边害，“朝廷患
之。议者以为唃氏尚在河、隍间，又与元昊世仇，傥遣
使通谕朝廷之意，使西戎有后顾之忧，则边备解矣。”
仁宗然之。宝元二年，遣屯田员外郎刘涣奉使。涣自
古渭州抵青堂城，始与唃氏遇。涣为述朝廷之意，因
以邈川都统爵命授之，俾掎角以攻元昊。厮啰谢恩
大喜，请举兵助中国讨贼。自此元昊始病于牵制，而
唃氏复与中国通矣。

宝元二年四月癸亥，授唃厮啰二子瞎毡、磨角毡团
练使。

### 庆历元年正月己未加唃厮啰河西节度使

按以上《宋史仁宗本纪》云云。

### 嘉祐三年唃厮啰与西夏战境上败之降三大族

按《宋史仁宗本纪》不载。按《吐蕃本传》，嘉祐三年。
罗部阿作等叛厮啰，归谅祚，谅祚乘此引兵攻掠境
上，厮啰与战，败之，获酋豪六人，收橐驼战马颇众，因
降陇逋、公立、马颇三大族。会契丹遣使送女妻其少
子董毡，乃罢兵归。

嘉祐四年，唃厮啰来贡。

按：《宋史仁宗本纪》云云。

### 英宗治平二年夏羌邈奔等复取唃厮啰邈川地是年唃厮啰卒子董毡嗣

按《宋史英宗本纪》不载。按《吐蕃本传》：“治平二年夏，
羌邈奔及阿叔溪心以陇、珠、阿诺三城叛谅祚，归厮
啰。厮啰不礼，乃复归谅祚，请兵还取所献地。谅祚不
之罪，为出万馀骑随邈奔、溪心往取，不能克，但取邈
川归丁家五百馀帐而还。厮啰其年冬死，年六十九，
第三子董毡嗣。”

### 神宗熙宁元年加董毡太傅封其母安康郡太君

按：《宋史神宗本纪》不载。按《吐蕃本传》：“董毡母曰乔
氏，厮啰三妻，乔氏有色，居历精城，所部可六七万人，
号令明，人惮服之。方董毡少时，择酋长子年与董毡
相若者与之游，衣服饮食如一，以此能附其众。董毡
自九岁厮啰为请于朝，命为会州刺史，而乔氏封太
原郡君，其二妻皆李立遵女也，生瞎毡及磨毡角。立
遵”死，李氏宠衰，斥为尼，置郭州，锢其子瞎毡。磨毡角
结母党李巴全，窃载其母奔宗哥，厮啰不能制，磨毡
角因抚有其众。李氏以宝元二年恩赐紫衣。磨毡角
亦累奉贡。初补严州团练使，后以思州团练使卒，所
部立其子瞎撤欺丁。李氏惧孤弱不能守，乃献皮帛
入库，廪文籍于厮啰，厮啰因受之。嘉祐三年，命欺丁
为顺州刺史。瞎毡居龛谷，屡通贡，授澄州团练使，先
卒。子木征居河州，母弟瞎吴叱归银川。厮啰地既分，
董毡最彊，独有河北之地。其国大抵吐蕃遗俗也。怀
恩惠，重财货，无正朔。市易用五谷、乳香、硇砂、罽毯、马
牛以代钱帛。贵虎豹皮，用缘饰衣裘。妇人衣锦，服绯紫青绿。尊释氏，不知医药疾病，召巫觋视之，焚柴声
鼓，谓之“逐鬼。”信咒诅，或以决事。讼有疑，使诅之。讼者
上辞牍，藉之以帛，事重则以锦。亦有鞭笞杻械诸狱
具。人喜啖生物，无蔬茹醯酱，独知用盐为滋味，而嗜
酒及茶。居板屋，富姓以毡为幕，多并水为秋千戏，贡
献谓之“般次”，自言不敢有贰，则曰“心白向汉”云。其后
河州武胜军诸族寖骄，闭于阗，诸国朝贡，道击夺般
次，诏边将问罪。已而董毡遣使奉贡入谢，上慰纳焉。
初，厮啰死，董毡嗣为保顺军节度使、检校司空。神宗
即位，加太保，进太傅。熙宁元年，封其母安康郡太君，
以其子蔺逋比为锦州刺史。

熙宁三年。董毡乘夏人入寇。入其境。诏奖激之
按《宋史神宗本纪》。熙宁三年十二月丁丑。赐西蕃董
毡诏并衣带鞍马按《吐蕃本传》。熙宁三年。夏人寇
环庆。董毡乘虚入其境。大克获。赐玺书袍带奖激之。
王韶既定熙河。其首领青宜结鬼章寇河州踏白城。
景思立死焉。帝命边臣招来之。

熙宁七年夏四月，王韶破西蕃于结阿川，进筑珂诺
城，大破之，木征率酋长八十馀人诣军门降。

按《宋史神宗本纪》云云。按《吐蕃本传》，赵思忠即瞎
毡之子木征也。瞎毡死，木征不能自立，青唐族酋瞎
药鸡啰及僧鹿遵迎之，居洮州，欲立以复洮、岷、叠、宕、
武胜军诸羌，秦州以其近边，逐之，乃还河州，后徙安
江城，董毡欲羁属之，不能有也。母弟瞎吴叱别居银
州，有聂家山。至和初，补本族副军主。嘉祐中，河州刺
史王韶经略熙河，遣僧智圆往说之，啖以厚利，因随
以兵，前后杀其老弱数千，焚族帐万数，得腹心酋领
十馀人，又禽其妻子皆不杀。遂以熙宁七年四月，举
洮、河二州来降，赐以姓名，拜荥州团练使，封其母郢
《成结》遂宁郡大夫人，妻包氏咸宁郡君，弟董谷赐名
继忠，补六宅副使；结吴延征赐名济中。瞎吴叱曰“绍
忠”，巴《毡角》曰“醇忠”，巴毡抹曰存忠。长子邦辟勿《丁咓》
曰“怀义”，次盖咓曰秉义，皆超拜官。以思忠为秦州钤
辖，不莅事而乞主熙河羌部，经略司以为不可，诏以
二州给地五十顷。后迁合州防御使，卒，赠镇洮军节
度观察留后。

按《梦溪笔谈》：“青堂羌本吐蕃别族，唐末，蕃将尚恐热
作乱，率众归中国，境内离散。国初有胡僧立遵者，乘
乱挟其主篯逋之子唃厮啰，东据宗哥邈川城。唃厮
啰，人号瑕萨。篯逋者，胡言赞普也；唃厮，华言佛也；啰，
华言男也。自称佛男，犹中国之称天子也。立遵姓李
氏。唃厮啰立，立遵与邈川首领温逋之有汉陇西、南”
安、金城三郡之地，东西二千馀里宗哥邈川，即所谓
“三河间”也。祥符九年，立遵与唃厮啰引众十万寇边，
入古渭州，知秦州曹玮攻败之，立遵归，乃死。唃厮啰
妻李氏，立遵之女也，生二子，曰瞎毡、磨毡角。立遵死，
唃厮啰更娶乔氏，生子董毡，取契丹之女为妇，李氏
失宠，去为尼，二子亦去。其父瞎毡居河州，磨毡角居
邈川，唃厮啰往来居青堂城。赵元昊叛，命，以兵遮厮
啰，遂与中国绝。屯田员外郎刘涣献议通唃厮啰，乃
使涣出右渭州，循未邦山至河州国门寺，绝河逾廓
州，至青堂，见唃厮啰，授以爵命，自此复通。磨毡角死，
唃厮啰复取邈川城，收磨毡角妻子，质于结罗城。唃
厮啰死，子董毡立，朝廷复授以爵命。瞎毡有子木征。
木征者，华言头龙也，以其唃厮啰嫡孙昆弟行最长，
故谓之“头龙”，羌人语倒谓之“头龙。”瞎毡死，青堂首领
瞎药鸡罗及胡僧鹿尊共立之，移居滔山。董毡之甥
瞎征，伏羌蕃部李钺星之子也，与木征不协，其舅李
笃毡挟瞎征居结河。瞎征数与笃毡及沈千族首领
常尹丹波合兵攻木征，木征去居安乡城。有巴欺温
者，唃氏族子，先居结罗城，其后稍强，董毡河南之城
遂三分。巴欺温、木征居洮河涧，瞎征居结河，董毡独
有河北之地。熙宁五年秋，王子醇引兵始出路骨山，
拔香子城，平河州。又出马蔺州，擒木征母弟结吴叱，
破洮州。木征之弟已《毡角》降，尽得河南、熙河、洮、岷、叠、
宕六州之地，自临江寨至安乡城，东西一千馀里，降
蕃户三十馀万帐。明年，瞎木征降，置熙河路。

熙宁十年。十一月庚午。以西蕃邈川首领董毡。都首
领青宜结鬼章为廓州刺史。阿里骨为松州刺史
按《宋史神宗本纪》云云按《吐蕃本传》。十年。以鬼章
及阿里骨皆为刺史。董毡贡真珠乳香象牙玉石马。
赐以银彩茶服缗钱。改西平节度使。遣供奉官郭英
赍诏书器币至其国。方鬼章犯境时列帐讷儿温及
禄尊率部族叛附之，既来降，又阴与董毡通。元丰初，
诏知岷州种谔集酋长斩之，以妻女、田产赐降将俞
龙河。

### 元丰二年以党令支为珍州刺史赐董毡钱彩

按《宋史神宗本纪》：“元丰二年，赐董毡缗钱、银帛、对衣、
金带等物。”按《吐蕃本传》：“二年，遣景青宜党令支贡
方物，以令支为珍州刺史，赐董毡钱万缗、银、彩千计。”
元丰三年，邈川城主温讷支郢成等款塞归附按《宋史神宗本纪》不载。按《吐蕃本传》：“三年，邈川城
主温讷支郢成及叔溪心弟阿令京等款塞，以郢成
为会州团”练使；《溪心》内殿崇班，令京西头供奉官，馀
族人皆殿直奉职。

元丰四年，董毡入贡，复以兵助讨西夏，进封武威郡
王。

按《宋史神宗本纪》，元丰四年三月丙辰，董毡遣使来
贡。九月乙酉，董毡遣使来贡。按《吐蕃本传》：“四年，王
师讨夏，会其兵。董毡遣酋长抹征等率三万人赴党
龙耳江及陇朱珂诺，又集六部兵十二万，约以八月
分三路与官军会。帝以其协济军威，事功可纪，由常
乐郡公进封武威郡王，鬼章阿里骨、党令支皆团练
使”，心牟钦毡、阿星李叱腊钦为刺史。夏人欲与之通
好，许割赂斫龙以西地，云如归我，即官爵恩好一如
所欲。董毡拒绝之，训整兵甲，以俟入讨，且遣使来告。
帝召见其使，使归语董毡“尽心守圉，每称其上书，情
辞忠智，虽中国士大夫存心公家者，不过如此。知邈
川事力固不足与夏人抗，但欲解散其”谋，使不与结
和而已，故终不能大有功。哲宗立，加检校太尉。元祐
元年，卒。蔺《逋叱》巳死，养子阿里骨嗣。

### 哲宗元祐元年二月辛未董毡卒以其子阿里骨袭河西军节度使邈川首领

按《宋史哲宗本纪》云云。按《吐蕃本传》：阿里骨本于
阗人，少从其母给事董毡，故养为子。元丰兰州之战
最有功，自肃州团练使进防御使。董毡病革，召诸酋
领至青唐，谓曰：“吾一子已死，惟阿里骨母尝事我，我
视之如子，今将以种落付之，何如？”诸酋听命。既嗣事，
遣使修贡。元祐元年，以起复冠军大将军、检校司空
为河西军节度使，封宁塞郡公。

元祐二年，授心牟钦毡、温溪，心为团练使。鬼章就擒
至京师，赦之。

按《宋史哲宗本纪》，元祐二年四月“丁亥，鬼章子结咓
龊寇洮东。八月庚子，授西番首领心牟钦毡银州团
练使，温溪心瓜州团练使。丁未，岷州行营将种谊复
洮州，执蕃酋鬼章青宜结。”按《吐蕃本传》，里骨颇峻
刑杀，其下不遑宁诏，饬以推广恩信，副朝廷所以封
立前人所以付与之意。二年，遂逼鬼章使率众拒洮
州羌结药密者，使所部怯陵来告里骨执怯陵。结药
密惧，携妻子南归。鬼章又使其子结咓龊入寇心，牟
钦毡、温溪心不肯从。诏以二人为团练使。八月，鬼章
就擒，槛送京师，寻赦之，授陪戎校尉，遣居秦州，听招
其子以自赎。

元祐三年。正月壬午。阿里骨奉表诣阙谢罪。八月戊
寅。阿里骨入贡。九月乙丑。阿里骨复迁职加封邑
按《宋史哲宗本纪》云云按《吐蕃本传》。“三年里骨奉
表谢罪。诏熙河无复出兵。许贡奉如故。加金紫光禄
大夫检校太保。”其郭州主鲁尊。欲焚拆河桥归汉。熙
州以闻。哲宗以里骨既通贡。不可有纳叛之名。欲弗
纳。又封其妻《溪尊》《勇丹》为《安化郡君》，子《邦彪篯》为《鄯
州》防御使，弟《南纳支》为西州刺史。《鬼章》死诏焚付其
骨。

### 绍圣元年四月乙巳朔阿里骨进师子

按《宋史哲宗本纪》云云。按《吐蕃本传》：“绍圣元年，以
师子来献，帝虑非其土性，厚赐而还之。三年卒，年五
十七。”瞎征嗣。

绍圣四年正月庚寅，以瞎征袭河西军节度使、邈川
首领。

按《宋史哲宗本纪》云云。按《吐蕃本传》，瞎征即邦彪
篯也，以绍圣四年正月为河西军节度使，检校司空、
宁塞郡公。性嗜杀，部曲暌贰。大酋心牟钦毡之属有
异志，忌瞎征季父苏南党征雄勇多智，共诬其谋逆，
瞎征不能察而杀之，尽诛其党，独篯罗结逃奔溪巴
温。溪巴温者，董毡疏族也，自阿里骨之立，去依陇逋
部，河南诸羌多归之。篯罗结奉溪巴温长子杓㭮据
溪哥城，瞎征讨杀杓㭮，篯罗结奔河州，说王赡以取
青唐之策。已而温入溪哥城，自称王子。

### 元符二年王赡取邈川青唐置湟州鄯州钦毡等叛又弃之以陇拶为阿西军节度使

按《宋史哲宗本纪》：元符二年七月“丙寅，洮口安抚使
王赡复邈川城。八月癸巳，瞎征降。九月乙未，青唐酋
陇拶降。闰月，以青唐为鄯州，邈川为湟州”按《吐蕃
本传》：元符二年“七月，赡取邈川。八月，瞎征自青唐脱
身来降，钦毡迎溪巴温入青唐，立木征之子陇拶为
主。九月，赡军至青唐，陇拶出降，以邈川为湟州，青唐
为”鄯州。二酋虽降，然其种人本无归汉意。议者谓“今
不先修邈川以东城障，而遽取青唐，非计也。以今日
观之，有不可守者四：自炳灵寺渡河至青唐四百里，
道险地远，缓急声援不相及，一也。羌若断桥塞隘，我
虽有百万之师，仓卒不能进，二也。王赡提孤军以入，
四无援兵，必生他变，三也。设遣大军，而青唐、宗哥、邈
川食皆止支一月，内地无粮可运，难以久处，四也。官军自会州还者，皆憔悴，衣屦穿决，器仗不全，羌视之
有轻汉心，旦夕必叛。”闰九月，钦毡等果与青唐城中
人相结，谋复夺城，山南诸羌亦叛，赡遣将破之，戮结
咓龊及钦毡等九人。青唐围解而邈川益急，夏人十
万助之，总管王愍以死战固守，乃得免。赡弃青唐，归
巴温，与其子溪赊罗撒据之。朝论请并弃邈川，且谓
董毡无后。陇拶乃木征之子，唃厮啰嫡曾孙，最为亲
的。于是以陇拶为河西军节度使、知鄯州，封武威郡
公，充西番都护，依府州折氏世世承袭。

元符三年三月甲申，以西番王陇拶为河西军节度
使，寻赐姓名曰“赵怀德”，邈川首领瞎征为怀远军节
度使。

按《宋史哲宗本纪》不载。按《徽宗本纪》云云按《吐
蕃本传》：“寻赐姓名曰赵怀德。”其弟邦。㖕勿。丁咓曰：怀
义。为廓州团练使、同知湟州。加瞎征校尉、太傅、怀远
军节度使。三年三月，怀德及所降契丹、夏国、回鹘公
主入见，各赐冠服，退易之于迩英阁，前后立班谢，赐
食于横门。徽宗命辅臣呼与语，问：何以招致溪巴温
对曰：“譬如乳牛，系其子即母须来，系其母即子须来。
俟至岷州，当遣人往谕，使之归汉。”遂与瞎征俱还湟
州。溪赊罗撒谋袭杀怀德，怀德奔河南。瞎征不自安，
求内徙，诏居邓州。

### 徽宗建中靖国元年十一月壬戌以西番赊罗撒为西平军节度使邈川首领

### 崇宁元年四月己巳瞎征卒

按以上《宋史徽宗本纪》云云。

崇宁三年十月庚申，熙河兰会路经略安抚使王厚
言，“河西军节度使赵怀德出降。”

按《宋史徽宗本纪》云云按《吐蕃本传》：“崇宁三年，王
厚复湟鄯怀德至京师，拜感德军节度使，封安化郡
王。”